آیت ولایت

آیت ولایت، سورہ مائدہ کی آیت نمبر 55 ہے جو امیرالمومنین حضرت علی(ع) کی شان میں نازل ہوئی ہے۔اہل تشیع اس آیت کے ذریعے آپ(ع) کی امامت اور ولایت کو ثابت کرتے ہیں۔ عربی میں ایک لفظ کی کئ معنی ہوتی ہیں جیسا کہ اہل علم حضرات اس بات سے بخوبی واقف ہوں گے۔مولا کی دوسری معنی مددگار اور دوست بھی ہے۔

آیت کا متن اور ترجمہ 
 :::::                         {| class="wikitable" style="background:#F0F5FF; font-size:100%; border:10px;"
|

ایمان والو بس تمہارا ولی اللہ ہے اور اس کا رسول اور وہ صاحبانِ ایمان جو نماز قائم کرتے ہیں اور حالت رکوع میں زکوٰۃدیتے ہیں۔
|}

شأن نزول 
شیعہ اور اہل سنت مآخذ میں بہت ساری احادیث اور روایات موجود ہیں جن کے مطابق یہ آیت امام علی کی شان میں نازل ہوئی ہے۔ ان احادیث کے مطابق ایک فقیر مسجد نبوی میں داخل ہوا اور مسجد میں موجود افراد سے کمک کی درخواست کی لیکن کسی نے اسے کچھ نہ دیا۔ اتنے میں اس نے اپنا ہاتھ آسمان کی طرف بلند کرکے کہا: خدایا تو گواہ رہنا میں نے تیرے رسول کے مسجد میں کمک کی درخواست کی لیکن کسی نے مجھے کچھ نہ دیا۔ اسی اثنا میں حضرت علی(ع) نے جو نماز میں رکوع کی حالت میں تھے، اپنے ہاتھ کی چھوٹی انگلی کی طرف اشارہ کیا۔ فقیر آپ(ع) کے پاس گیا اور آپ(ع) کی انگلی سے انگوٹھی نکال لی اسی دوران یہ آیت نازل ہوئی۔

شأن نزول کے راویاں 
یہ شأن نزول اہل تشیع اور اہل سنت کے مختلف مآخذ میں موجود ہے۔ اصحاب میں سے جنھوں نے اسے نقل کیا ہے منجملہ ان میں :امام علی،  عبداللّہ بن عبّاس، ابورافع مدنی، عمّار یاسر، ابوذر غفاری، انس بن مالک و مقداد بن اسود ہبں . تابعین میں سے مسلمۃ بن کہیل، عتبۃ بن ابی حکیم، سُدّی اور مجاہد نے بھی اس شان نزول کو نقل کیا ہے۔

آیت کی دلالت 
شیعوں کے ہاں اس آیت کے امام علی(ع) کی شان میں نازل ہونے کے بارے میں کوئی شک و شبہ نہیں نہیں ہے اور اہل سنت کے ہاں بھی احادیث کی تعداد اس قدر زیادہ ہیں کہ اہل سنت کے مشہور متکلم قاضی ایجی اپنی کتاب المواقف میں تصریح کرتا ہے کہ مفسرین نے اس بات پر اتفاق کیا ہے کہ یہ آیت امام علی(ع) کی شان میں نازل ہوئی ہے۔  اس کے علاوہ جرجانی نے شرح مواقف میں ، سعدالدین تفتازانی نے شرح مقاصد میں  اور قوشچی نے شرح تجرید میں  اس اجماع اور اتفاق کا اعتراف کیا ہے۔

اہل سنت کے بڑے بڑے محدّثین نے مختلف ادوار میں ان روایات کو اپنی کتابوں میں ذکر کیے ہیں جن میں: حافظ عبدالرزاق صنعانی، حافظ عبد بن حمید، حافظ رزین بن معاویہ، حافظ نسائی، حافظ محمد بن جریر طبری، ابن ابی حاتم، ابن عساکر، ابوبکر بن مردویہ، ابو القاسم طبرانی، خطیب بغدادی، ہیثمی، ابن جوزی، محب طبری، جلال الدین سیوطی اور متقی ہندی. آلوسی نے بھی کہا ہے: اکثر اخباری حضرات اس بات کے معتقد ہیں کہ یہ آیت امام علی(ع) کی شان میں نازل ہوئی ہے۔

اس آیت کا حضرت علی(ع) کی امامت پر دلالت کی کیفیت 
اہل تشیع اس آیت کے ذریعے حضرت علی(ع) کی ولایت اور امامت پر استدلال کرتے ہیں۔ یہاں تک کہ بعض حضرات نے اس آیت کو آپ(ع) کی امامت پر سب سے زیادہ محکم دلیل قرار دیتے ہیں۔ استدلال کی کیفیت اس طرح ہے کہ یہ آیت "إِنّما" کے ساتھ شروع ہوئی ہے جس کے بارے میں لغت کے ماہرین کہتے ہیں کہ یہ لفظ "انحصار" پر دلالت کرتا ہے۔. "ولی" کا لفظ جو "ولایت" کے لفظ سے مشتق ہوا ہے سرپرستی اور صاحب اختیار کے معنی میں ہے۔ ابن منظور ولی کی تعریف میں کہتے ہیں: یتیم کا ولی وہ شخص ہے جو اس کے کاموں کی نگرانی اور اس کے کاموں کو انجام دیتا ہے اسی طرح عورت کا ولی وہ شخص ہے جو اس کے عقد و نکاح وغیرہ کی سرپرستی کرتا ہے۔. "فیومی" اس بارے میں لکھتا ہے: کسی شخص کا ولی وہ ہے جو اس کے کاموں کو انجام دینے کا ذمہ دار ہے ۔ پس ماہرین لغت کے ان بیانات سے ہم یہ استفادہ کر سکتے ہیں کہ "ولایت" کے معنی دوسروں کی سرپرستی اور ان کے کاموں کی ذمہ داری قبول کرنے کو کہا جاتا ہے۔

دوسری طرف سے کلینی نے اپنی کتاب کافی میں امام باقر(ع) سے ایک روایت نقل کیا ہے اس میں یوں آیا ہے: خدا نے پیغمبر اکرم(ص) پر حضرت علی(ع) کی ولایت کے بارے میں یوں حکم صادر فرمایا ہے: اور خدا نے اولی الامر کی ولایت کو واجب قرار دیا ہے۔ وہ لوگ اس ولایت کی حقیقت کو نہیں جانتے تھے کیا اس کی حقیقت کیا ہے؟ پس خدا نے محمد صلی اللہ علیہ و آلہ وسلم پر یہ حکم نازل فرمایا کہ لوگوں کیلئےاس ولایت کی تفسیر کریں؛ جس طرح نماز ، زکات ، روزہ اور حج وغیرہ کی تفسیر کرتے ہیں۔ جب خدا کا یہ حکم پہنچا تو آنحضرت محزون اور پریشان ہو گئے مبادا لوگ دین سے منہ پھیر دے، لہذا آپ نے خدا سے التجا کیا تو خدا نے یوں امر فرمایا: ترجمہ: اے پیغمبر آپ اس حکم کو پہنچادیں جو آپ کے پروردگار کی طرف سے نازل کیا گیا ہے اور اگر آپ نے یہ نہ کیا تو گویا اس کے پیغام کو نہیں پہنچایا اور خدا آپ کو لوگوں کے شر سے محفوظ رکھے گا کہ اللہ کافروں کی ہدایت نہیں کرتا ہے۔ اس وقت آنحضرت نے ولایت کے بارے میں خدا کے فرمان کو لوگوں پر آشکار کیا اور غدیر خم میں 18 ذوالحجہ کو حضرت علی(ع) کی ولایت کا اعلان فرمایا اور لوگوں کو حکم دیا کہ جو حاضر ہیں وہ یہ پیغام ان لوگوں تک پہنچائیں جو یہاں حاضر نیہں ہیں۔. عیاشی نے بھی ایک روایت کو تقریبا اسی مضمون میں امام جعفر صادق سے نقل کیا ہے۔.

حوالہ جات

مآخذ 
 ابن ابی حاتم، عبد الرحمن بن محمد، تفسیر القرآن العظیم مسندا عن رسول اللہ والصحابۃ والتابعین، تحقیق اسعد محمد الطیب، چاپ دوم، بیروت، المکتبۃ العصریۃ، 1419 ق.
 ابن تیمیہ، احمد، تفسیر الکبیر، تحقیق: عبد الرحمن عمیرہ، چاپ اول، بیروت، دار الکتب العلمیۃ، 1408 ق.
 ایجی، عبد الرحمن، المواقف فى علم الکلام، بیروت، عالم الکتب، بى تا.
 حاکم حسکانی، عبید اللہ، شواہدالتنزیل لقواعد التفضیل، تحقیق محمد باقر المحمودى، چاپ دوم، قم، مجمع احیاءالثقافۃ الاسلامیۃ، 1411 ق.
 جصاص، ابو بکر احمد الرازى، احکام القرآن، تحقیق: صدقى محمد جمیل، مکہ، المکتبۃ التجاریۃ، بى تا.
 سیوطی، جلال الدین، الدر المنثور فى التفسیر بالماثور، بیروت، دار الفکر، 1403 ق .
 شیخ طوسی، تلخیص الشافی، انتشارات المحبین، قم، 1382ش، چاپ اول.
 طبرانی، سلیمان احمد، المعجم الکبیر، تحقیق: حمدى عبد المجید السلفى، چاپ دوم، بیروت، دار احیاء التراث، بى تا.
 طبری، محمد بن جریر، جامع البیان عن تاویل آى القرآن، بیروت، دار الفکر، 1408 ق.

بیرونی لینکس 

 بازخوانی مدارک و اسناد شان نزول آیہ ولایت
 نقد شبہہ آلوسی بر امامت ائمہ(ع) در آیہ ولایت
 آیہ ولایت ؛ پندارہا و پاسخہا
 آیہ ولایت در تفاسیر عامہ
 سبب نزول آیہ ولایت
 آیہ ولایت دلیلی روشن بر امامت علی علیہ السلام
 نقد و بررسی تفسیر رشیدرضا از آیہ ولایت
 آیہ ولایت از دیدگاہ مفسران

علی
فضائل امام علی
قرآن کی مشہور آیات